MusAs 2018 comença amb un concert del grup Cantoría a la Casa dels Berenguer
11 d’octubre 2018

![](/media/actualidad/PublishingImages/Octubre 2018/86_C_CANTORIA foto[43149]_01.jpg)  
  

Este dijous, 11 d'octubre, tindrà lloc el concert presentació de MusAS.Música Antiga de Sagunt amb la participació del grup Cantoría a la Casa dels Berenguer. L'espectacle està inclòs a la programació de Cultura de l'Ajuntament de Sagunt dins de la seua agenda de tardor 2018.

  

El festival MusAs, que es presenta hui, finalitzarà el 4 de novembre. Constarà de concerts i diferents activitats amb novetats per a esta temporada que es mostraran durant la seua inauguració.

  

Cantoría és un ensemble vocal especialitzat en el repertori ibèric del Segle d'Or i dirigit per Jorge Losana. Va ser format en l'estiu de 2016 en el Festival Internacional de Música Antiga de Sierra Espuña (Múrcia), encara que té el seu origen en el departament de Música Antiga de l’Escola Superior de Música de Catalunya (ESMUC, Barcelona). Està format per Inés Alonso (soprano), Samuel Tapia (contratenor), Jorge Losana (tenor i direcció) i Valentín Miralles (baix). Cantoría col·labora habitualment amb altres cantants i músics especialistes en la interpretació historicista.

  

El repertori de Cantoría es basa principalment en la música del Segle d'Or espanyol i el renaixement italià. A més de la recerca de les tècniques interpretatives historicistes, Cantoría explora i aprofita al màxim el caràcter teatral i comunicatiu de la música vocal renaixentista i investiga en el camp de l'aproximació sonora i la tècnica vocal ibèrica del Renaixement.​

​  

*   [](http://www.facebook.com/sharer.php?u=https://aytosagunto.es/va/actualitat/musas-2018-comenca-amb-un-concert-del-grup-cantoria-a-la-casa-dels-berenguer/ "Facebook")
*   [](http://twitter.com/share?url=https://aytosagunto.es/va/actualitat/musas-2018-comenca-amb-un-concert-del-grup-cantoria-a-la-casa-dels-berenguer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/musas-2018-comenca-amb-un-concert-del-grup-cantoria-a-la-casa-dels-berenguer/ "Linked In")
*   [](mailto:?body=https://aytosagunto.es/va/actualitat/musas-2018-comenca-amb-un-concert-del-grup-cantoria-a-la-casa-dels-berenguer/)